O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “Jahon banki va Xalqaro moliya korporatsiyasining “Biznes yuritish” yillik hisobotida O‘zbekiston Resp

Tadbirkorlikni rivojlantirishni tartibga solish va qo‘llab-quvvatlash chora-tadbirlari tizimini yanada takomillashtirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining agrar va oziq-ovqat sohalarini rivojlantirish masalalari bo‘yicha maslahatchisi A.D. Vaxabov hamda O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi raisi A.X. Abdullayev zimmasiga yuklansin.
 1. Vazirlar Mahkamasining 2017-yil 27-fevraldagi 106-son qarori (O‘zbekiston Respublikasi QT, 2017-yil, 2-son, 20-modda) bilan tasdiqlangan Ko‘chmas mulkning oldi-sotdi, ayirboshlash va hadya qilish bitimlarini idoralararo elektron hamkorlikni qo‘llagan holda notarial tasdiqlash tartibi to‘g‘risidagi nizomning 12-bandida:
 to‘rtinchi xatboshi quyidagi tahrirda bayon etilsin:
 “ko‘chmas mulkning kadastr pasporti”;
 yettinchi xatboshi quyidagi tahrirda bayon etilsin:
 “agar ko‘chmas mulkning qurilishi tugallanmagan bo‘lsa — yer uchastkasiga hamda qurilishi tugallanmagan obyektga bo‘lgan huquqni davlat ro‘yxatidan o‘tkazish to‘g‘risida ko‘chmas mulk obyektlariga bo‘lgan huquqlarning davlat reyestridan ko‘chirma”;
 quyidagi mazmundagi o‘n uchinchi xatboshi qo‘shilsin:
 “Yuridik shaxslarning ko‘chmas mulk bilan bog‘liq bitimlarni notarial tasdiqlash taraflarning o‘z xohishiga ko‘ra amalga oshiriladi hamda majburiy tusga ega emas”.
 3. Vazirlar Mahkamasining 2018-yil 29-dekabrdagi 1060-son qarori (O‘zbekiston Respublikasi QT, 2018-y., 12-son, 318-modda) bilan tasdiqlangan Ko‘chmas mulk obyektlariga bo‘lgan huquqlarni davlat ro‘yxatidan o‘tkazish tartibi to‘g‘risidagi nizomda:
 a) 5-bandda:
 to‘qqizinchi xatboshidagi “jamlanmasi” so‘zidan oldin “elektron” so‘zi qo‘shilsin;
 o‘n birinchi xatboshidagi “o‘z ichiga olgan” so‘zidan keyin “elektron” so‘zi qo‘shilsin;
 b) 6-bandga quyidagi mazmundagi uchinchi xatboshi qo‘shilsin:
 “Ko‘chmas mulk obyektlariga bo‘lgan huquqlarni davlat ro‘yxatidan o‘tkazish uchun qonun hujjatlarida belgilanadigan miqdorda yig‘im undiriladi”;
 v) quyidagi mazmundagi 71-band qo‘shilsin:
 “71. 2019-yil 1-sentabrdan boshlab Toshkent shahrida joylashgan ko‘chmas mulkka, 2020-yil 1-yanvardan boshlab esa Qoraqalpog‘iston Respublikasi va viloyatlarda joylashgan ko‘chmas mulkka nisbatan notarial harakatlar asosida vujudga keladigan mulk huquqi va boshqa ashyoviy huquqlar haqidagi ma’lumotlar Reyestrga faqat davlat notarial idorasi orqali taqdim etilgan talabnomaga asosan elektron shakldagi kadastr pasportini tayyorlash yakunlari bo‘yicha notariuslar tomonidan axborot-kommunikatsiya texnologiyalaridan foydalangan holda (ko‘chmas mulk bilan bitim tasdiqlanishidan avval) huquq egasini o‘zgartirish shaklida kiritiladi va bir vaqtning o‘zida Reyestrdan ko‘chirma beriladi;
 2020-yilning 1-yanvaridan boshlab qurilgan uy-joyga mulk huquqini hamda qonun asosidagi ipotekani davlat ro‘yxatidan o‘tkazish uchun uy-joyni foydalanishga qabul qilib olish dalolatnomasi va boshqa zarur hujjatlar tijorat banklari tomonidan Qoraqalpog‘iston Respublikasi, viloyatlar hamda Toshkent shahar yer tuzish va ko‘chmas mulk kadastri davlat korxonasining tegishli tuman (shahar) filiallariga axborot-kommunikatsiya texnologiyalaridan foydalangan holda yuboriladi;
 2020-yil 1-yanvardan boshlab ko‘chmas mulk obyektini “E-IJRO AUKSIO№” yagona elektron savdo maydonchasida auksion orqali sotish (davlat aktivlari qismida) va rieltorlik xizmatlari ko‘rsatish natijasida vujudga keladigan unga bo‘lgan huquqlarni davlat ro‘yxatidan o‘tkazish uchun zarur bo‘lgan ma’lumotlar tegishlicha Davlat aktivlarini boshqarish agentligi va rieltorlik tashkilotlari tomonidan davlat ro‘yxatidan o‘tkazishni amalga oshiruvchi organlarga axborot-kommunikatsiya texnologiyalaridan foydalangan holda yuboriladi;
 Reyestrdan ko‘chirma Davlat aktivlarini boshqarish agentligi, rieltorlik tashkilotlari va tijorat banklari tomonidan mulkdorning xohishiga ko‘ra elektron va (yoki) qog‘oz shaklida ko‘chmas mulk obyektlariga bo‘lgan huquqlar va qonun asosidagi ipoteka davlat ro‘yxatidan o‘tkazilganidan keyin ushbu bandda nazarda tutilgan muddatlarda beriladi.
 Mulk huquqi va boshqa ashyoviy huquqlarni tashkilotlarning ma’lumotlari asosida davlat ro‘yxatidan o‘tkazish uchun ko‘chmas mulk obyektlariga bo‘lgan huquqlarni davlat ro‘yxatidan o‘tkazish haqida ariza talab etilmaydi.”;
 g) 8-bandda:
 birinchi xatboshidagi “7-bandida” so‘zlari “7 va 71-bandlarida” so‘zlari bilan almashtirilsin;
 ikkinchi xatboshidagi “7-bandida” so‘zlari “7 va 71-bandlarida” so‘zlari bilan almashtirilsin;
 d) 9-bandga quyidagi tahrirdagi uchinchi xatboshi qo‘shilsin:
 “Ko‘chmas mulk obyektini texnik xatlovdan o‘tkazish davlat ro‘yxatidan o‘tkazuvchi organ tomonidan jismoniy yoki yuridik shaxslarning buyurtmasi asosida amalga oshiriladi. Buyurtmalar Internet tarmog‘i yoki Davlat xizmatlari markazlari (keyingi o‘rinlarda Markaz deb ataladi) orqali qabul qilinadi”;
 e) 11-bandda:
 birinchi xatboshi quyidagi tahrirda bayon etilsin:
 “Ko‘chmas mulk obyekti mulkdorlari yoxud ushbu obyekt bo‘yicha ashyoviy huquqlar egalari bo‘lgan yuridik va jismoniy shaxslar yoki ularning vakolatli vakillari ko‘chmas mulk obyektiga bo‘lgan mulk huquqi yoki boshqa ashyoviy huquqlar vujudga kelgan, boshqa shaxsga o‘tgan, cheklangan yoki bekor bo‘lgan yoki ko‘chmas mulk obyektining huquqiy holati o‘zgargan kundan boshlab, bir oy muddatda Nizomning 21, 22, 23, 30, 31, 38, 39, 40, 41, 42, 43-bandlarida ko‘rsatilgan huquqni belgilovchi hujjatlarni ilova qilgan holda ko‘chmas mulk obyektlariga bo‘lgan huquqlarni davlat ro‘yxatidan o‘tkazish haqida ariza bilan ko‘chmas mulk joylashgan joydan qat’iy nazar, Davlat xizmatlari markazlariga yoki Interaktiv davlat xizmatlari yagona portali orqali, garov xati rasmiylashtirilganda va ipoteka shartnomasi ro‘yxatdan o‘tkazilganda esa — ko‘chmas mulk obyektiga bo‘lgan huquqlarni davlat ro‘yxatidan o‘tkazuvchi organga murojaat qilishlari shart”;
 ikkinchi xatboshi quyidagi mazmundagi jumla bilan to‘ldirilsin:
 “Ariza bilan birga ko‘chmas mulk obyektiga bo‘lgan huquqni davlat ro‘yxatidan o‘tkazganlik uchun yig‘im to‘langanligi haqida hujjat taqdim etiladi”;
 yo) 12-bandga quyidagi mazmundagi ikkinchi xatboshi qo‘shilsin:
 “Mazkur Nizomning 71-bandida ko‘rsatilgan Davlat aktivlarini boshqarish agentligi, rieltorlik tashkilotlari va tijorat banklari (keyingi o‘rinlarda tashkilotlar deb ataladi) ko‘chmas mulk obyektiga bo‘lgan huquqlarni davlat ro‘yxatidan o‘tkazish uchun zarur ma’lumotlarni axborot-kommunikatsiya texnologiyalaridan foydalangan holda ko‘chmas mulk obyektiga bo‘lgan huquqlarni davlat ro‘yxatidan o‘tkazuvchi organga yuboradi”;
 j) 13-bandga quyidagi mazmundagi yettinchi xatboshi qo‘shilsin:
 “ko‘chmas mulk obyekti bilan bog‘liq bitim notarial tartibda tasdiqlanmasdan taqdim etilganda, mulkdor va xaridorning shaxsini aniqlashtirish uchun qo‘shimcha ma’lumotlarni talab qilish huquqiga ega”;
 z) 14-bandda:
 ikkinchi xatboshidagi “Markazga” so‘zidan keyin “yoki tegishli tashkilotga” so‘zlari qo‘shilsin;
 uchinchi xatboshidagi “Markaz” so‘zidan keyin “yoki tegishli tashkilot” so‘zlari qo‘shilsin;
 oltinchi xatboshidagi “Markazni” so‘zidan keyin “yoki tegishli tashkilotni” so‘zlari qo‘shilsin;
 i) 16-banddagi “Markazga” so‘zidan keyin “yoki tegishli tashkilotga” so‘zlari qo‘shilsin;
 y) 18-bandga quyidagi mazmundagi to‘rtinchi xatboshi qo‘shilsin:
 “Tashkilot ko‘chmas mulk obyektiga bo‘lgan huquqning davlat ro‘yxatidan o‘tkazilganligi haqida xabarnomani olgandan so‘ng yuridik va jismoniy shaxslarga ko‘chirmani mulkdorning xohishiga ko‘ra elektron va (yoki) qog‘oz shaklida beradi;
 k) 35-bandda:
 ikkinchi xatboshidagi “noturarjoy” so‘zi chiqarib tashlansin;
 oltinchi xatboshidagi “uchastkalarida” so‘zidan keyin, “, shuningdek o‘zboshimchalik bilan egallangan yer uchastkasida” so‘zlari qo‘shilsin;
 l) 39-bandda:
 to‘rtinchi xatboshidagi “2019-yil 1-yanvargacha tuzilgan” so‘zlari chiqarib tashlansin;
 oltinchi xatboshidagi “notarial tartibda tasdiqlangan” so‘zi chiqarib tashlansin;
 o‘n ikkinchi xatboshidagi “notarial tartibda tasdiqlangan” so‘zi chiqarib tashlansin;
 o‘n uchinchi xatboshidagi “notarial tartibda tasdiqlangan” so‘zi chiqarib tashlansin;
 m) 55-bandga quyidagi mazmundagi uchinchi xatboshi qo‘shilsin:
 “2020-yil 1-yanvardan boshlab, qarz oluvchining qurilgan uy-joyga mulk huquqini hamda qonun asosidagi ipotekani davlat ro‘yxatidan o‘tkazuvchi organlarda davlat ro‘yxatidan o‘tkazishni ta’minlash, shuningdek, uy-joyga bo‘lgan ro‘yxatdan o‘tkazilgan mulk huquqi haqidagi hujjatning va kredit shartnomasining nusxalarini qonun asosidagi ipoteka davlat ro‘yxatidan o‘tkazilganligi haqida shtamp bosilgan holda bankka taqdim etish majburiyati bekor qilinadi”; 
 n) 3-ilovada:
 “Tadbirlar” ustunidagi “1-bosqich” pozitsiyasi quyidagi tahrirda bayon etilsin:
 “1. Davlat xizmatlari markaziga yoki Interaktiv davlat xizmatlari yagona portaliga ko‘chmas mulk obyektiga bo‘lgan huquqlarni davlat ro‘yxatidan o‘tkazish uchun huquqni belgilovchi hujjatlarni ilova qilgan holda buyurtmanoma beradi.
 2. Ko‘chmas mulk bilan bog‘liq bitimlarni tasdiqlashda, ko‘chmas mulkning bir qismiga bo‘lgan huquqlar yuzaga kelishi, cheklanishi (saqlash) va bekor qilinishi hollaridan tashqari — davlat notarial idoralariga, ko‘chmas mulk obyektlari (davlat aktivlari qismida) “E-IJRO AUKSIO№” yagona elektron savdo maydonchasida auksion orqali sotilganda — Davlat aktivlarini boshqarish agentligiga, noturar ko‘chmas mulk obyektlari bilan bitimlarda — rieltorlik tashkilotlariga, qurilishi tugallangan uy-joyni rasmiylashtirishda — tijorat banklariga (keyingi o‘rinlarda tashkilotlar deb ataladi) murojaat qiladi.
 3. Ro‘yxatga olish uchun yig‘im to‘laydi”;
 “2-bosqich”, “4-bosqich”, “6-bosqich” va “8-bosqich” pozitsiyalari “Mas’ul shaxslar” ustunidagi “Davlat xizmatlari markazi” so‘zlaridan keyin “tashkilot” so‘zi qo‘shilsin.
 “3-bosqich”, “5-bosqich” va “7-bosqich” pozitsiyalari “Tadbirlar” ustunidagi “Davlat xizmatlari markazi” so‘zlaridan keyin “yoki tegishli tashkilot” so‘zi qo‘shilsin.